ΚΑΝΟΝΙΣΜΟΣ (ΕΚ) αριθ. 1650/94 ΤΗΣ ΕΠΙΤΡΟΠΗΣ της 7ης Ιουλίου 1994 που τροποποιεί τον κανονισμό (ΕΚ) αριθ. 319/94 ο οποίος αφορά τον καθορισμό και τη διαχείριση των μεταβλητών στοιχείων που εφαρμόζονται σε ορισμένα εμπορεύματα καταγωγής Ρουμανίας προερχόμενα από τη μεταποίηση γεωργικών προϊόντων τα οποία αναφέρονται στο παράρτημα του κανονισμού (ΕΚ) αριθ. 3448/93 του Συμβουλίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3448/93 του Συμβουλίου της 6ης Δεκεμβρίου 1993 περί θεσπίσεως καθεστώτος εμπορικών συναλλαγών που εφαρμόζεται για ορισμένα εμπορεύματα που προκύπτουν από τη μεταποίηση γεωργικών προϊόντων (1), και ιδίως το άρθρο 7 παράγραφος 2,

Εκτιμώντας:

ότι η ενδιάμεση συμφωνία για το εμπόριο και εμπορικά θέματα μεταξύ της Κοινότητας και της Ρουμανίας προβλέπει μειώσεις μεταβλητών γεωργικών στοιχείων, εντός των ορίων των δασμολογικών ποσοστώσεων, για τις εισαγωγές στην Κοινότητα ορισμένων εμπορευμάτων καταγωγής Ρουμανίας, προερχόμενων από τη μεταποίηση γεωργικών προϊόντων- ότι τα μέτρα που προβλέπει η εν λόγω συμφωνία έχουν θεσπιστεί από τον κανονισμό (ΕΚ) αριθ. 319/94 της Επιτροπής (2), ο οποίος αφορά τον καθορισμό και τη διαχείριση των μεταβλητών στοιχείων που εφαρμόζονται σε ορισμένα εμπορεύματα καταγωγής Ρουμανίας προερχόμενα από τη μεταποίηση γεωργικών προϊόντων τα οποία αναφέρονται στο παράρτημα του κανονισμού (ΕΚ) αριθ. 3448/93-

ότι, μετά την τροποποίηση της ενδιάμεσης συμφωνίας και της ευρωπαϊκής συμφωνίας, που πραγματοποιήθηκε με την ανταλλαγή επιστολών μεταξύ της Κοινότητας και της Ρουμανίας και που ενεκρίθη από την απόφαση του Συμβουλίου της 27ης Ιουνίου 1994 (3), συμφωνήθηκε να μεταφερθούν ορισμένες ποσοστώσεις που έχουν χορηγηθεί στη Ρουμανία για το έτος 1993 και οι οποίες δεν έχουν χρησιμοποιηθεί από αυτήν- ότι η δυνατότητα αυτή παρέχεται κατ' εξαίρεση ως αντιστάθμιση της καθυστέρησης της θέσεως σε ισχύ ορισμένων μέτρων εφαρμογής- ότι οι ποσοστώσεις αυτές θα μεταφερθούν σε τρία μέρη και θα προστεθούν στις χορηγηθείσες για τα έτη 1994, 1995 και 1996 ποσοστώσεις για τα εμπορεύματα που αναφέρονται στο παράρτημα Β του πρωτοκόλλου 3 της ενδιάμεσης συμφωνίας- ότι, κατά συνέπεια, πρέπει να τροποποιηθεί ο κανονισμός (ΕΚ) αριθ. 319/94-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης για τα οριζόντια θέματα σχετικά με το εμπόριο μεταποιημένων γεωργικών προϊόντων εκτός παραρτήματος ΙΙ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα ΙΙΙ του κανονισμού (ΕΚ) αριθ. 319/94 αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1994.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Ιουλίου 1994.

Για την Επιτροπή

Martin BANGEMANN

Μέλος της Επιτροπής

(1) ΕΕ αριθ. L 318 της 20. 12. 1993, σ. 18.

(2) ΕΕ αριθ. L 41 της 12. 2. 1994, σ. 21.

(3) Δεν έχει ακόμα δημοσιευθεί στην Επίσημη Εφημερίδα.

ΠΑΡΑΡΤΗΜΑ

"(σε τόνους)"" ID="1">09.5431> ID="2">1704 (1)> ID="3">1 720> ID="4">MOBR"> ID="1">09.5433> ID="2">1806 (1)> ID="3">932> ID="4">MOBR"> ID="1">09.5435> ID="2">ex 1902> ID="3">409> ID="4">MOBR"> ID="1">09.5437> ID="2">1904> ID="3">258> ID="4">MOBR"> ID="1">09.5439> ID="2">1905> ID="3">1 219> ID="4">MOBR"> ID="1">09.5441> ID="2">2101 30> ID="3">144> ID="4">MOBR"> ID="2">2101 30 19"> ID="2">2101 30 99"> ID="1">09.5443> ID="2">2105> ID="3">101> ID="4">MOBR"> ID="1">09.5445> ID="2">ex 2106 (1)> ID="3">860> ID="4">MOBR"> ID="1">09.5447> ID="2">2202> ID="3">15> ID="4">MOBR"> ID="2">2202 90 91"> ID="2">2202 90 95"> ID="2">2202 90 99""

>

(1) Εκτός των εμπορευμάτων των κωδικών ΣΟ 1704 90 51, 1704 90 99, 1806 20 70, 1806 20 80, 1806 20 95, 1806 90 90 και 2106 90 99 περιεκτικότητας κατά βάρος σε ζάχαρη (στην οποία περιλαμβάνεται και το ιμβερτοποιημένο ζάχαρο που μετριέται σε ζαχαρόζη) ίσης ή ανώτερης του 70 %.